สโมสรฟุตบอลธนาคารกรุงไทย

สโมสรฟุตบอลธนาคารกรุงไทย เป็นอดีตสโมสรฟุตบอลในประเทศไทย โดยมีธนาคารกรุงไทย เป็นผู้สนับสนุนหลักและเป็นเจ้าของสโมสร ผลงานในอดีต เคยเป็นทีมชนะเลิศการแข่งขัน ไทยแลนด์ พรีเมียร์ลีก และถ้วยพระราชทาน ก. 2 สมัยซ้อน ภายใต้การจัดการทีมของ ณรงค์ สุวรรณโชติ และ วรวุฒิ แดงเสมอ และยังเคยเข้าร่วมแข่งขันเอเอฟซีแชมเปียนส์ลีกในปี 2008 ภายหลังจากทีมจากอินโดนีเซียถูกตัดสิทธิ์ แต่ตกรอบแรก

**ประวัติสโมสร**

**ยุคก่อตั้งและช่วงประสบความสำเร็จ**
ตราสโมสรที่ใช้ครั้งสุดท้ายปี 2544
สโมสรฟุตบอลธนาคารกรุงไทย ก่อตั้งในปี พ.ศ. 2520 โดยมีธนาคารกรุงไทย เป็นผู้สนับสนุนหลักและเป็นเจ้าของสโมสร โดยนับเป็นหนึ่งใน 3 ทีมธนาคาร ที่มีชื่อเสียงโด่งดัง โดยมีอีกสองทีมคือ สโมสรฟุตบอลธนาคารกรุงเทพ และ สโมสรฟุตบอลธนาคารกสิกรไทย โดยทีมประสบความสำเร็จสูงสุดในช่วงปี 2547-2550 โดยสามารถชนะเลิศการแข่งขัน ไทยแลนด์ พรีเมียร์ลีก และถ้วยพระราชทาน ก. 2 สมัยซ้อน โดยมีนักเตะอย่าง ยุทธนา ไชยแก้ว, รังสรรค์ วิวัฒน์ชัยโชค, อำนาจ แก้วเขียว, พิชิตพงษ์ เฉยฉิว, เป็นต้น

**เอเอฟซีแชมเปียนส์ลีก 2008**
ตราสโมสรที่ใช้ตั้งแต่ปี 2544 - 2551 (ใช้ติดบนอกเสื้อ)
ธนาคารกรุงไทย  ได้สิทธิร่วมแข่งขันใน เอเอฟซีแชมเปียนส์ลีก จากที่ทีมจาก อินโดนีเซียโดนตัดสิทธิเนื่องจากลีกไม่สามารถจบได้ทัน ทำให้ทีมธนาคารกรุงไทย ในฐานะรองชนะเลิศไทยแลนด์พรีเมียร์ลีก 2550 จึงได้ร่วมแข่งขันแทน โดยภายหลังจากจับฉลากแบ่งสาย ธนาคารกรุงไทย ได้อยู่ในสาย F แข่งขันกับ ปักกิ่ง กั๋วอัน (จีน) นามดิ่ง (เวียดนาม) คะชิมะ แอนต์เลอร์ส (ญี่ปุ่น) โดยในรอบแรกทำการแข่งขันระหว่างวันที่ 12 มีนาคม-21 พฤษภาคม พ.ศ. 2551 ซึ่งก่อนหน้านี้ ทีมธนาคารกรุงไทย ได้ร่วมแข่งขันในฤดูกาล 2004 และ 2005 แต่ก็ไม่สามารถผ่านรอบแรกเข้าไปแข่งขันในรอบต่อไปได้เช่นกัน

**ยุบสโมสร**
ในช่วงเดือน มกราคม พ.ศ. 2552 สโมสรฟุตบอลธนาคารกรุงไทย จากศึกไทยแลนด์พรีเมียร์ลีก โดยผู้บริหารธนาคารกรุงไทยได้ประกาศโอนสิทธิในการแข่งขันและตัวผู้เล่น ให้ บริษัท BGFC SPORT จำกัด ซึ่งเป็นเจ้าของสโมสรฟุตบอลบางกอกกล๊าส ที่อยู่ในฟุตบอลถ้วย ข. เนื่องจากไม่สามารถปฏิบัติตามเงื่อนไขที่เอเอฟซีกำหนดในเรื่องการจดทะเบียนเป็นนิติบุคคลได้ บริษัท BGFC SPORT จำกัด จึงได้ทำการเทคโอเวอร์ สโมสรธนาคารกรุงไทย โดยจะได้ลงแข่งใน ไทยพรีเมียร์ลีก ปี พ.ศ. 2552 แทนที่ของสโมสรฟุตบอลธนาคารกรุงไทย และได้ย้ายสนามไปเช่าสนามเฉลิมพระเกียรติ คลอง 6 เป็นการชั่วคราวเพื่อปรับปรุงสนามลีโอสเตเดียม ซึ่งในปีแรกของการแข่งขันของสโมสรฟุตบอลบางกอกกล๊าสนั้นทำผลงานได้อย่างยอดเยี่ยมด้วยการจบอันดับที่ 3 ใน ไทยพรีเมียร์ลีก 2552 โดยสโมสรธนาคารกรุงไทยลงแข่งขันรายการสุดท้ายคือ ควีนส์คัพ ปี 2009

**ผู้เล่นชุดสุดท้ายของสโมสร**
ชุด ฟุตบอลไทยแลนด์พรีเมียร์ลีก ฤดูกาล 2551 
ผู้ฝึกสอนคนสุดท้ายคือ อรรถพล บุษปาคม
14px







**อดีตผู้เล่นของทีม**
 สมปอง นันทประภาศิลป์- พล ชมชื่น- วรวุฒิ แดงเสมอ- ณรงค์ สุวรรณโชติ- สมชาย ทรัพย์เพิ่ม- อรรถพล บุษปาคม- อาริศ กุลสวัสดิ์ภักดี- นันทวัฒน์ จิตตรง- วิชาญ สากิยะ- นพภรณ์ เผือกพงษ์- สัมพันธ์ เอี่ยมวิไล- เกียรติศักดิ์ เสนาเมือง- โกวิทย์ ฝอยทอง- ภัทร ปิยภัทร์กิติ- รังสรรค์ วิวัฒน์ชัยโชค- ธีรศักดิ์ โพธิ์อ้น- พิชิตพงษ์ เฉยฉิว- ปิยะวัฒน์ ทองแม้น- อรรถกร เสนเพ็ง- กฤษณะ วงศ์บุตรดี- Kone Mohamed- ธวัชชัย ขำคล้อย- สราวุธ คำบัว

**ผลงาน**

**ผลงานในไทยลีก**
 2539/40 - ไทยลีก - อันดับ 17 (ตกลีกไปเล่นในดิวิชัน 1)- 2540 - ดิวิชัน 1 - อันดับ 1 (ขึ้นลีกไปเล่นในไทยลีก)- 2541 - ไทยลีก - อันดับ 9- 2542 - ไทยลีก - อันดับ 10- 2543 - ไทยลีก - อันดับ 10- 2544/45 - ไทยลีก - อันดับ 7- 2545/46 - ไทยลีก - ชนะเลิศ- 2546/47 - ไทยลีก - ชนะเลิศ- 2547/48 - ไทยลีก - อันดับ 5- 2549 - ไทยลีก - อันดับ 9- 2550 - ไทยลีก - อันดับ 2- 2551 - ไทยลีก - อันดับ 6 (โอนสิทธิ์ให้ บางกอกกล๊าส)

**ผลงานที่ดีสุดในระดับเอเชีย**
 เอเอฟซีแชมเปียนส์ลีก - รอบแรก (ฤดูกาล 2004, 2005, 2008)

**เกียรติยศ**
 ไทยแลนด์ พรีเมียร์ลีก - ชนะเลิศ 2 ครั้ง - 2545/46, 2546/47- ควีนส์คัพ - รองชนะเลิศ - 2531, 2549- ถ้วย ก - ชนะเลิศ 4 ครั้ง - 2531, 2532, 2545, 2546- ถ้วย ข - ชนะเลิศ 1 ครั้ง - 2536- ไทยลีกคัพ - ชนะเลิศ 1 ครั้ง - 2535

**แหล่งข้อมูลอื่น**
  Official Website date=2017-09-11 -  Krung Thai Bank FC Webboard date=2009-03-31 -  เปิดประวิติ สโมสรฟุตบอลธนาคารกรุงไทย ก่อนเปลี่ยนถ่ายเป็นบีจี ปทุม ยูไนเต็ด
หมวดหมู่:สโมสรฟุตบอลบีจี ปทุม ยูไนเต็ด
หมวดหมู่:สโมสรในไทยลีก
หมวดหมู่:สโมสรฟุตบอลในกรุงเทพมหานคร
หมวดหมู่:สโมสรฟุตบอลที่ก่อตั้งในปี พ.ศ. 2520
หมวดหมู่:สิ้นสุดในปี พ.ศ. 2552
ธ
หมวดหมู่:สโมสรฟุตบอลหน่วยงานในประเทศไทย
หมวดหมู่:สโมสรฟุตบอลที่ยุบทีมในประเทศไทย